CELEX: 22007D0167
Language: sk
Date: 2007-12-07 00:00:00
Title: Rozhodnutie Spoločného výboru EHP č. 167/2007 zo 7. decembra 2007 , ktorým sa mení a dopĺňa príloha XIII (Doprava) k Dohode o EHP

8.5.2008   
            
            
               SK
            
            
               Úradný vestník Európskej únie
            
            
               L 124/34
            
         
      ROZHODNUTIE SPOLOČNÉHO VÝBORU EHP
   
   č. 167/2007
   zo 7. decembra 2007,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 145/2007 z 26. októbra 2007 (1).
            
         
               (2)
            
            
               Nariadenie Európskeho parlamentu a Rady (ES) č. 549/2004 z 10. marca 2004, ktorým sa stanovuje rámec na vytvorenie jednotného európskeho neba (2), nariadenie Európskeho parlamentu a Rady (ES) č. 551/2004 z 10. marca 2004 o organizácii a využívaní vzdušného priestoru v jednotnom európskom nebi (3) a nariadenie Európskeho parlamentu a Rady (ES) č. 552/2004 z 10. marca 2004 o interoperabilite siete manažmentu letovej prevádzky v Európe (4) boli do dohody začlenené rozhodnutím Spoločného výboru EHP č. 67/2006 (5) z 2. júna 2006 so špecifickými úpravami pre každú krajinu.
            
         
               (3)
            
            
               Nariadenie Komisie (ES) č. 633/2007 zo 7. júna 2007, ktorým sa ustanovujú požiadavky na uplatňovanie protokolu prenosu letových správ na účely oznamovania, koordinácie a odovzdávania letov medzi stanovišťami riadenia letovej prevádzky (6), sa má začleniť do dohody,
            
         ROZHODOL TAKTO:
   Článok 1
   Za bod 66wb [rozhodnutie Komisie (ES) č. 1032/2006] v prílohe XIII k dohode sa vkladá tento bod:
   
      
                  „66wba.
               
               
                  
                     32007 R 0633: Nariadenie Komisie (ES) č. 633/2007 zo 7. júna 2007, ktorým sa ustanovujú požiadavky na uplatňovanie protokolu prenosu letových správ na účely oznamovania, koordinácie a odovzdávania letov medzi stanovišťami riadenia letovej prevádzky (Ú. v. EÚ L 146, 8.6.2007, s. 7).“
               
            
   Článok 2
   Znenie nariadenia (ES) č. 633/2007 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 8. decembra 2007 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (7).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 7. decembra 2007
      
         
            Za Spoločný výbor EHP
         
         
            predseda
         
         Stefán Haukur JÓHANNESSON
         
      
   
   
      (1)  Ú. v. EÚ L 100, 10.4.2008, s. 89.
   
      (2)  Ú. v. EÚ L 96, 31.3.2004, s. 1.
   
      (3)  Ú. v. EÚ L 96, 31.3.2004, s. 20.
   
      (4)  Ú. v. EÚ L 96, 31.3.2004, s. 26.
   
      (5)  Ú. v. EÚ L 245, 7.9.2006, s. 18.
   
      (6)  Ú. v. EÚ L 146, 8.6.2007, s. 7.
   
      (7)  Ústavné požiadavky neboli oznámené.